శ్రీరాంసాగర్ వరద కాలువ

శ్రీరాం సాగర్ వరద కాలువ (SRSP Flood Flow Canal) శ్రీరాం సాగర్ ప్రాజెక్టు నుండి 130 కి.మీ పొడవు గల కాలువ. ఇది తెలంగాణ రాష్ట్రంలోని నిజామాబాదు జిల్లా లోని సంగం గ్రామంనుండి కరీం నగర్ జిల్లాలోని మన్వాడ గ్రామంలో గల మధ్య మానేరు ఆనకట్ట వరకు ఉంది. 

 చరిత్ర 
ఈ కాలువ శ్రీరాం సాగర్ రెండవ దశలో భాగం. దీనికి 1991లో అప్పటి ప్రధానమంత్రి పి.వి.నరసింహరావు శంకుస్థాపన చేసాడు. ఈ కాలువ శ్రీరాం సాగర్ ప్రాజెక్టులో అధికంగా ఉన్న నీటి వనరులను మధ్య మానేరు ఆనకట్టకు తరలిస్తుంది. దీని ఫలితంగా అదనంగా 25 టి.ఎం.సి అడుగుల నీటిని మధ్య మానేరు ఆనకట్టకు వస్తుంది. కరీంనగర్ జిల్లాలోని దిగువ మానేరు డ్యాం కూడా నిండటానికి ఉపయోగపడుతుంది. 

ఈ కాలువ నిర్మాణం జూలై 2010 లో పూర్తి చేయబడి ఆగస్టు 2010 లో ప్రారంభించబడినది. ఈ కాలువ ప్రస్తుతం మధ్య మానేరు డ్యాం నిర్మాణంలో ఉన్నందున దిగువ మానేరు డ్యాం లో నీటిని నింపుటకు ఉపయోగపడుతుంది. ఈ కాలువ 22000 క్యూసెక్కుల నీటిని విడుదల చేయుటకు రూపొందించబడినది. ఇది మధ్య మానేరు డ్యాం (26 tmcft), దిగువ మానేరు డ్యాం (24 tmcft) లకు మొత్తం 50  tmcft నీటిని అందుస్తుంది. 

 ఇవి కూడా చూడండి 
 శ్రీరాంసాగర్ ప్రాజెక్టు
 దిగువ మానేరు డ్యామ్ 
 మధ్య మానేరు డ్యామ్ 
 ఎగువ మానేరు డ్యామ్ 
 నిజాంసాగర్ ప్రాజెక్టు

 మూలాలు